الإدعاء
- بوست منتشر مصدره صفحة اسمها "يوميات واحد مخنوق" يوميات واحد مخنوق بيشير لصورة وبيدّعي إنها لطبيب محمد صلاح.
– الصورة لرجل الأعمال وصاحب سلسلة مطاعم “Nusr-Et” التركية ، نصرت جوكشه، مشهور باسم “حبيب الملح” Salt Bae حضر ماتش نهائي الأبطال في كييف واتصور مع صلاح بعد إصابته.
– الشيف نصرت مشهور بهوسه بالتصوير مع المشاهير، وبعد ماتش النهاردة نشر صوره مع عدد كبير من اللاعبين زي جاريث بيل وبنزيمة وحتى نشر فيديو قصير له مع راموس مدافع ريال مدريد اللي أصاب صلاح.
– صلاح، حسب بيان لوزير الشباب والرياضة، واتحاد الكرة المصري، بيتعالج مع الجهاز الطبى فى نادى ليڤربول اللي فى تواصل مع الجهاز الطبي لمنتخب مصر وأرسل لهم صور الأشعة واتفقوا على التشخيص وأسلوب العلاج وان شاء الله هيكون مع المنتخب في كاس العالم.